-JESUS  JAUNAREN IGOKUNDEA— 


Sarrera-agurra 

Senideok:  Gaurko  liturgian  Jaunaren  igokundea  ospatzen  dogu.  Nora 
igoten  dau  Jesusek?  Aitagana!  Hobeto  esanda:  Jaungoikoak  bere  Semea  ez 
dau  ustelak  hartzen  izten;  beragaz  hartzen  dau,  eta  bere  eskoi-aldean  jar- 
ten  dau.  Hau  da:  Jainkoak  osperik  handiena  emoten  deutso  bere  Semeari. 

Garrantzizko  gertakaria  ete  da,  hau?  Askorentzat  ez:  hementxe  bizi  di- 
ren  artean  dira  izan,  eta  ahalik  ondoen  igaro  nahi  dabe,  hil  ondoren  ezer  ez 
direla  uste  dabe-ta.  Guk  Jainkoarentzat  garela  sinisten  dogu,  Jesusen  esana 
ta  bizia  aintzat  hartzen  doguzelako:  Jesusengan  sinisten  dogulako.  Horre- 
xegaitik  ospatzen  doguz  alaitasunez  haren  misterioak. 

Sarrera-abestia 

Biztu  zaigu  gure  Jauna  biztu  gu  salbatzeko; 
gu  ere  biztuko  gara  berarekin  betiko.  (BIS) 


Gau  ilunak  ez  gaitu  gu  bildurtzen 
ba  datorrelako  eguna; 
gorrotoak  ez  gaitu  gu  bultzatzen 
ba  dugulako  maitasuna. 


Laster  joango  da  gauen  iluna, 
laster  joango  gorrotoa; 
ba  dator  argitan  mundu  berria, 
betiko  maitasunezkoa. 


Aintzarako  oharra 

Jesus  gure  Jauna  zeruan  autortzen  dogu,  Aitaren  eskoialdean.  Emon 
deiogun  aintza  hirutasunean  autortzen  dogun  Jainkoari:  Aitari,  Semeari  eta 
Espiritu  santuari. 

Lehenengo  Irakurgaia 

Apostoluen  Eginak  deituriko  liburuak  Elizearen  lehenengo  pausoak  jaso- 
ten  ditu.  Eta,  bere  lehenengo  atalburuan,  Jesusen  zeruratzearen  barri  emo- 
ten  deusku.  Horixe  entzungo  dogu  irakurgai  honetan. 

Erantzun  Salmoari  sarrerea  (Ps  46) 

Jesusen  bizitzan  Jainkoak  harrigarriak  adierazi  deuskuz  eta  bere  eskoi- 
rako  garala  esaten  deusku.  Salmo  honek  laguntzen  deusku  hori  iragarten 
eta  ospatzen.  Alaitasunez  abestu  daigun. 

IGOKUNDE  /B 


I  46 


Oi-hu  a  -  la-ien  ar- te  -  an  i-gon  dau  Jain -ko -ak;  tu -ru- ta_soi-nuz  Jau -nak 


Bigarren  Irakurgaia 

Kristo  berbiztua  Jaungoiko  Aitak  bere  eskoi  aldean  jarriazo  dau.  Fededu- 
nok  Haren  Gorputzeko  atal  gara  eta  guri  ere  azken  bardina  eskeintzen 
deusku. 


Ebanjelioaren  Sarrera-Oharra  (Ohargileak) 

-  Begira  zenbat  gauza  sakon  esaten  jakuzan  ebanjelio-txatal  txikitxo  hone- 
tan.  Jesus  zerura  doala  esaten  ez  bajaku  ere,  bai  esaten  jakuzela  garran- 
tzizko  beste  gauza  asko.  Egin  deiogun  harrerea  on,  Aleluia  abestuz.  Zutu- 
nik. 

Aleluia,  Aleluia,  Aleluia,  Aleluia!!! 
Jainko  Herriaren  Otoitza 

t  Jainkoak  bere  eskoialdean  jarten  dau  Jesus,  geu  ere  bere  ondoan  nahi 
gaitula  aditzera  emoteko.  Zuzendu  deioguzan  usterik  onenagaz  gure  eska- 
riak: 

— Elizearen  alde:  gizaki  guztien  artean,  batez  ere  etsipenean  dagozenengan, 

Jainkoarenganako  uste  ona  (konfiantzea)  ereiten  eten  barik  jardun 

daian.  Eskatu  deiogun  Jaunari. 
— Jesus  ezagutzen  daben  guztien  alde:  mundu  honetara  egokituta  bizi  izate- 

tik  urten,  eta  erreinuko  baloreen  autorle  zintzo  egin  daitezan.  Eskatu 

deiogun  Jaunari. 

— Gerrak,  gorrotoa,  zapalkuntzak,  baztarkuntzak,  erbesteratzea  eta  beste 
txarkeriarik  eta  geisotasun  eroan  ezinak  sufritzen  dagozenen  alde:  Je- 
susen  barri  onaren  poza  ta  argitasuna  izan  daiezan.  Eskatu  deiogun 
Jaunari. 

— Komunikabideetan  diharduenen  alde:  euren  lana  egiaren  zerbitzua  izan 

daiten,  euretara  joten  daben  guztiak  zuzentasunean  eta  egian  hezi  ahal 

izan  daitezan,  eskatu  deiogun  Jaunari. 
— Jesusen  misterioak  ospatzeko  alkartzen  garen  guztion  alde:  haren  pozean 

bizi  izan  gaitezan,  eta  geure  mihinaz  eta  bizikereaz  jakin  daigun  hareen 

barri  emoten.  Eskatu  deiogun  Jaunari. 

t  Jainko  Aita:  Zeure  eskumaldean  nahi  gaituzulako,  goretsia  izan  zaitez  non 
nahi  eta  noiz  nahi,  Jesukristo  gure  Jaunaren  bitartez. 
— Amen. 

Jaunartzean 

Gurekin  egon,  gurekin,  Jauna,  behar  dogu-ta  hitz  egin: 
heldu  da  gaua,  ilun-iluna.  Gurekin  egon,  gurekin! 

Zertaz  diharduzue  hitz  egiten  bide  guztian  bihotz  ilun? 
Hara  Jerusalemen  gertatuaz:  Jesus  hil  dala,  hareinegun. 

Kristok  behar  zituen  jasan  behar  horreik  guztiok  jasan  behar. 
Biztu  ta  holan  eiten  ospean  sar  betiereko  ospean  sar. 


Oharrak 


